Il-protagonisti tal-film Harry & Meghand: Escaping the Palace, Ritratt: Lifetime  It-tielet minn serje ta' films dwar Harry u Meghan qed jinħadem bħalissa. Harry & Meghan: Escaping the Palace jesplora d-dettalji reali wara d-deċiżjoni li eventwalment wasslu lil Harry u Meghan biex iħallu l-ħajja rjali tagħhom warajhom. Skond stqarrija għall-istampa, "il-film jiddettalja l-iżolament u d-dwejjaq dejjem jikber ta' Meghan, id-diżappunt tagħhom li l-familja rjali ma ddefendithomx kontra l-attakki tal-media u l-biża' ta' Harry li l-istorja tirrepeti ruħha u ma jkunx jista' jipproteġi lil martu, b'konsegwenza li jista' jkun hemm traġedja oħra bħal dik li ħasdet il-ħajja ta' ommu, il-Prinċipessa Diana. Il-partijiet ewlenin se jiġu interpretati minn Jordan Dean, li nafuh mill-film The Punsiher, filwaqt li Sydney Morton tal-film She's Gotta Have It, se tinterpreta l-parti ta' Meghan Markle. Il-cast jinkludi wkoll lil Jordan Whalen (il-Prinċep William), Laura Mitchell (Kate Middleton), Steve Coulter (Prince Charles), Maggie Sullivun (Ir-Reġina Elizabetta II), Melanie Nicholls-King (Doria Ragland), Bonnie Soper (Il-Prinċipessa DianaDiana), Deborah Ramsay (Camilla), u James Dreyfus (Leonard, persuna li jaħdem fil-Palazz).